stanford-oval/wikipedia huggingface dataset:
מרווין ורביט
קורות חיים

נולד בפילדלפיה שבמדינת פנסילבניה ב־1936. למד באוניברסיטת פנסילבניה, ועשה שם את התואר הראשון והתואר השני שלו. את תואר הדוקטור שלו קיבל מאוניברסיטת קולומביה. הדיסרטציה שלו עסקה בגישות דתיות של סטודנטים יהודיים, ונקראה Referents for religion among Jewish college students. היה פרופסור לסוציולוגיה בברוקלין קולג', והיה פרופסור חבר במספר מוסדות, דוגמת אוניברסיטת בר־אילן, האוניברסיטה העברית, אוניברסיטת תל אביב, ישיבה יוניברסיטי ובית המדרש לרבנים באמריקה. הוא מונה לסגן נשיא המחלקה לסוציולוגיה בטורו קולג' ב־2006, ובהמשך ליושב ראש המחלקה.
היה נשיאם של כמה ארגונים. בין השנים 1971–1973 היה נשיא האגודה לחקר היהודים במדעי החברה (ASSJ), ארגון רב־תחומי שחוקר את העם היהודי ברחבי העולם. אחריו עמד בראש האגודה מרשל סקלאר, שהיה סגנו כשוורביט עמד בראש האגודה. היה חבר בוועד הטכני המייעץ לסקר האוכלוסייה היהודית הלאומי (אנ') בשנים 2000–2001 שמומן על ידי הפדרציות היהודיות של צפון אמריקה ומערכת הפדרציות היהודיות.
כיום ורביט הוא עמית במרכז הירושלמי לענייני ציבור ומדינה.
בתו של ורביט ושל אשתו אסתר (לבית לאנץ), שירה ריצ'מן, היא יועצת טיפול התנהגותי, ומחברתם של שני ספרים על אוטיזם אצל ילדים, Raising a Child with Autism ו־Encouraging Appropriate Behavior for Children on the Autism Spectrum.
מחקריו > שיעור הדתיות

ורביט הוא אחד החוקרים שניסו ליצור מסגרת תאורטיות להבנת ממדיה הסוציולוגיים של הדתיות (אנ'). תרומותיו לתחום זה כוללות זיהוי קביעת שיעורה של הדתיות באמצעות שישה מרכיבים. התנהגות יחיד משתנה מול כל אחד ממרכיבים אלו, ויוצרת מספר ממדים, דבר שיוצר 24 מרכיבים לשיעור הדתיות.
ששת המרכיבים של הדתיות, לפי ורביט, הם:
ריטואל
דוקטרינה
רגש
ידע
אתיקה
קהילה
הממדים שמשמשים להגדרת וקביעת שיעורם של ששת מרכיבים אלו הם:
תוכן, מתייחס לאלמנטים של הרפרטואר הדתי של האדם, "כיוון" התנהגותו הדתית והשתתפותו או אי־השתתפותו בכל פרטי הדת
תדירות, מתייחסת למידת מעורבותו של האדם בהתנהגויות ובמנהגי הדת
עוצמה, מתייחסת למידת הנחישות והעקביות של האדם בעמדתו כלפי הדת
מרכזיות, מתייחסת לחשיבות שהאדם מייחס לעקרונות הדת וטקסיה.
התאוריה של ורביט טוענת כי כל אחד מששת המרכיבים נמדד באמצעות ארבעת הממדים (לדוגמה ריטואל יכול להימדד לפי תוכנו, תדירותו, עוצמתו ומרכזיותו).
מחקריו > מחקר סוציולוגי של היהדות הסובייטית

ב־1976 החל בנימין פיין במחקר סוציולוגי של יהדות ברית המועצות. לאחר שעלה לישראל בשנת 1977, פיין וורביט פרסמו מחקר שנושאו היה זהות יהודית בקרב יהודי ברית המועצות. מחקרם, שנשא את הכותרת Jewishness in the Soviet Union: Report of an Empirical Survey, פורסם בירושלים בשנת 1984 על יד המרכז הירשלמי לענייני ציבור ומדינה. המחקר מתאר את מסירותם יוצאת הדופן, לטענתם של מחבריו, של יהודי ברית המועצות לסממני יהדות בסיסיים תחת שלטון ברית המועצות.
הנתונים שמוצגים במחקר נאספו בסקר שערך פיין בשנת 1976. המשיבים היו כ־1,200 מיהודי ברית המועצות אשר לא נקטו כל צעד כדי לנסות לעזוב את הארץ. חמישים ושלושה אחוזים מהמשיבים דיווחו כי הם מכבדים את הדת למרות שאינם מאמינים, ולעומתם שלושים וחמישה אחוזים היו בעלי עמדות שליליות שונות על הדת. עשרה אחוזים היו בעלי עמדות חיוביות יותר כלפי הדת.
הערות שוליים

↑  Brooklyn College The Strategic Plan 2005 – 2010
↑  TOURO COLLEGE APPOINTS OVER 20 UNDERGRADUATE FULL TIME FACULTY FOR 2006-07 ACADEMIC YEAR
↑  William H. Swatos, Jr. (Ed.), "ASSOCIATION FOR THE SOCIAL SCIENTIFIC STUDY OF JEWRY (ASSJ)", In: Encyclopedia of Religion and Society
↑  עמיתים באתר המרכז הירושלמי לענייני ציבור ומדינה
↑  Richman, S. Encouraging Appropriate Behavior for Children on the Autism Spectrum: Frequently Asked Questions. Jessica Kingsley Publishers, 2006, p.5–6
↑  Küçükcan, Talip. "CAN RELİGİOSİTY BE MEASURED? DİMENSİONS OF RELİGİOUS COMMİTMENT: Theories Revisited" (PDF). ULUDAĞ ÜNİVERSİTESİ İLÂHİYAT FAKÜLTESİ. נבדק ב-21 בדצמבר 2013. {{cite web}}:  (עזרה)
↑  Fackenheim, E. L., What is Judaism?: An interpretation for the present age, Syracuse University Press 1999, p. 29
| --- | --- |
בקרת זהויות :  NLI: 987007278675705171  PLWABN: 9810562909105606  ISNI: 0000 0000 6738 8135  LCCN: n84148177  VIAF: 93391924   WorldCat (עם VIAF): 93391924
מרווין היץ

מרווין היץ (בגרמנית: Marwin Hitz, נולד ב-18 בספטמבר 1987 בסנט גאלן שבשווייץ) הוא כדורגלן שווייצרי המשחק בבזל בעמדת השוער.
קריירת מועדונים

היץ החל את הקריירה כילד בקבוצות הילדים והנוער של סנט גאלן, ובשנת 2005, כאשר היה בן 18, החל לשחק בקבוצת המילואים של סנט גאלן. היץ השתייך לקבוצה זו במשך שלוש שנים, במהלכן הושאל לתקופות קצרות ליברדון ספורט, בשורותיה ערך שתי הופעות, ולוינטרטור, בשורותיה ערך 15 הופעות. בשנת 2008 עזב היץ את סנט גאלן, וחתם בוולפסבורג מהבונדסליגה. היץ שיחק בעיקר בקבוצת המילואים של וולפסבורג, ובעונת הבכורה שלו בקבוצה, 2008/09, היה השוער השלישי של הקבוצה הבכירה ולא ערך הופעות, אך היה שותף לעונה בה זכתה וולפסבורג באליפות היסטורית. לאחר מכן, היץ נשאר בוולפסבורג עד לתום עונת 2012/13. במהלך תקופה זו שימש היץ שוער שני לדייגו בנאליו, וערך 13 הופעות ליגה במצטבר, כשבמקביל הוא שיחק בקבוצת המילואים בקביעות.
בקיץ 2013 חתם היץ באאוגסבורג, אף היא מהבונדסליגה. בעונת הבכורה שלו במועדון, 2013/14, סיים היץ עם אאוגסבורג במקום השמיני בליגה, ובעונת 2014/15 סיימו היץ ואאוגסבורג באופן מפתיע במקום החמישי. מעונה זו זכור שער שהבקיע היץ בפברואר 2015 בתוספת הזמן מול באייר לברקוזן, שהשווה את התוצאה ל-2-2 והציל לאאוגסבורג נקודה. בעונת 2015/16 סיימו אאוגסבורג והיץ במקום ה-12 בליגה הגרמנית. מעונה זו זכור המקרה בו היץ השחית במכוון את הנקודה הלבנה באצטדיון ריין אנרגי לקראת בעיטת פנדל של אנתוני מודסט במשחק מול הקבוצה הביתית פ.צ. קלן. מודסט החמיץ את הפנדל, ואאוגסבורג ניצחה במשחק זה 0–1. היץ הודה במעשה ושילם לפ.צ. קלן מכיסו את עלויות התיקון של הדשא. באותה עונה, בליגה האירופית צלחו היץ ואאוגסבורג את שלב הבתים, והודחו בשלב הנוק אאוט הראשון על ידי ליברפול. בעונת 2016/17 סיימו היץ ואאוגסבורג במקום ה-13 בבונדסליגה. בעונת 2017/18 סיימו היץ ואאוגסבורג במקום ה-12 בבונדסליגה.
בקיץ 2018 עזב היץ את אאוגסבורג וחתם בבורוסיה דורטמונד על חוזה לשלוש שנים. את הופעת הבכורה שלו בבורוסיה דורטמונד בליגה הגרמנית ערך היץ בקלאסיקר מול באיירן מינכן בנובמבר 2018, בו ניצחה דורטמונד 2–3.
קריירה בינלאומית

בשנת 2006 ערך היץ שתי הופעות במדי נבחרת שווייץ בכדורגל עד גיל 21. ביוני 2015 ערך היץ את הופעת הבכורה שלו במדי נבחרת שווייץ הבכירה, בניצחון 0–3 על ליכטנשטיין במשחק ידידות. בשנת 2016 זומן היץ לסגל השווייצרי ליורו 2016, אך לא שותף בו כלל. בשנת 2018 היה היץ מועמד להיכנס לסגל השווייצרי למונדיאל 2018, אך הוא ויתר על הזימון.
תארים > וולפסבורג:

אליפות הבונדסליגה: 2008/2009
תארים > בורוסיה דורטמונד:

הגביע הגרמני: 2020/2021
משה גרטל

משה גרטל (נולד ב-29 במאי 1946) הוא שחיין עבר, אלוף ישראל ושיאן ישראל בשחייה, בכל המשחים בסגנון חופשי. החזיק בשיא הישראלי במשחה היוקרתי ל-100 מטר חופשי במשך 7 שנים. בעל שתי מדליות ממשחקי אסיה, כסף וארד ובעל מדליות זהב וכסף מהמכביה. הוא עיתונאי, והיה שדרן ספורט וכתב בערוץ הראשון עד ליציאתו לפנסיה ביוני 2013. נוסף לכך, הוא אלוף העולם לוותיקים (70–74) במשחים ל-200 מטר חופשי, ל-400 מטר חופשי ול-800 מטר חופשי (בודפשט 2017).
ביוגרפיה > הישגים בתחרויות שחייה למסטרס

גרטל משתתף בתחרויות שחייה לוותיקים ומחזיק בשיאי ישראל רבים בגילאים השונים.
באליפות אירופה בשחייה לוותיקים שנערכה בסלובניה באוגוסט 2007 זכה גרטל במדליית ארד במשחה ל-400 מטר חופשי לגילאי 60–64 בתוצאה של 5:17.52 דקות.
באליפות העולם בשחייה לוותיקים שנערכה באיטליה ביוני 2012 זכה גרטל במדליית הזהב במשחה 400 מטר חופשי לגילאי 65–69 בתוצאה 5:13.78 דקות, מאית אחת לפני ג'יימס דלסי האמריקאי. בנוסף זכה במדליות כסף במשחים ל-800 ו-200 מטר חופשי.
באליפות העולם בשחייה לוותיקים (74-70) שנערכה בבודפשט באוגוסט 2017 זכה גרטל ב-3 מדליות זהב, במשחה ל-200 מטר חופשי בתוצאה של (2:32.32 דקות), במשחה ל-400 מטר חופשי (5.26.71 דקות) ובמשחה ל-800 מטר חופשי (11:07.43 דקות).
ביוגרפיה > קריירה כשדרן ועיתונאי ספורט בטלוויזיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. חסרה התייחסות לקריירה שלו כשדרן ועיתונאי בטלוויזיה.
גרטל עזב את הקיבוץ לטובת לימודי חינוך גופני בווירג'יניה המערבית שבארצות הברית במשך 7 שנים. כשחזר לארץ החל לעבוד בערוץ הראשון. בנוסף, עבד כדוגמן למשקה "אוזו מטקסה" ודגמן עם פנינה רוזנבלום. בערוץ הראשון שידר גרטל אירועי ספורט ובהם תחרויות שחיה באולימפיאדות ובאליפויות עולם, עד ליציאתו לפנסיה ביולי 2013. לאחר פרישתו מרשות השידור הצטרף לערוץ הספורט, ושידר עבורו מאולימפיאדת ריו 2016.
חייו האישיים

גרטל התחתן בגיל 40. הוא נשוי ואב לשני ילדים.
ראו גם

ישראל במשחקי אסיה
הערות שוליים

↑  ש. מוזר, 2 שיאים ארציים בשחייה, דבר, 2 באוקטובר 1963
↑  שחייני ישראל קבעו 3 שיאים לאומיים בארצות הברית, דבר, 15 בספטמבר 1964
↑  שלמה מוזר, גרטל קבע שיא ב-200 מ' חתירה 2:08.7 ד', דבר, 29 בספטמבר 1964
↑  י. גורן, גרטל שחה 100 מ' ב-57.8 שנ'!, מעריב, 18 באוקטובר 1964
↑  אהרן להב, 2 שיאים ישראלים, 3 שיאי מכביה, 2 שיאי יסוד הושגו בתחרויות השחייה, דבר, 25 באוגוסט 1965
↑  שלמה מוזר, גרטל ב-100 מ' חתירה 58.8 ש': מלמד ב-200 מ' פרפר 2:18.4 ד': טוביס ב-100 מ' חתירה 1:04.8 ד', דבר, 26 בספטמבר 1965
↑  שלמה מוזר, 11 שיאים ארציים בשחיה נשברו ביומיים ראשונים לאליפות, דבר, 30 בספטמבר 1966
↑  שלמה מוזר, מלמד ב-פרפר 2:16.7 ד', גרטל ב-חתירה 2:07.3 ד', דבר, 2 באוקטובר 1966
↑  Men: 4 x 100 m Medley Relay, Sports123.com
↑  דב עצמון, איבונה טוביס בעקבות מרכוס; זכתה במדליית ארד בשחייה, דבר, 14 בדצמבר 1966
↑  גרטל הציב 3 שיאים ארציים במשחה ל-1500 מ' באליפות ישראל, דבר, 24 בספטמבר 1967
↑  שלמה מוזר, גרטל עבר את המינימום האול' ב-200 מ' חתירה 2:04.5 ד', דבר, 15 בספטמבר 1968
↑  עדית זרטל, המלחמה על מקסיקו, דבר, 27 בספטמבר 1968
↑  א. נוי, במחיצתו של שפיץ שיפרה השחייה הישראלית 13 שיאים ו-4 שיאי נוער, דבר, 10 באוגוסט 1969
↑  אברהם בן שלום, זהב לחנה שזיפי ב-1500 מטר, דבר, 14 בדצמבר 1970
משה גרטל 1966
משפחת דיסקין

משפחת דיסקין היא משפחת רבנים שמוצאהּ מאזורי תחום המושב וענפיה פרוסים ברחבי העולם. בני המשפחה הראשונים הגיעו לארץ ישראל בתחילת המאה ה-19. הם התערו במהירות בארץ, וכיום הם מונים מאות רבות של צאצאים בישראל ובעולם.
שם המשפחה "דיסקין" נגזר מהשם דינה, ומשמעותו בני דינה.
ההיסטוריה של המשפחה בדורות האחרונים כרוך בסיפורה של הציונות. תחילתה בסוף המאה ה-18, ביוזמתו של הגאון מווילנה לעלות לארץ ישראל, להתיישב בה ולשחררה משממונה, שהתבטאה בעליית "חזון ציון", והתיישבות התלמידים בצפת ובירושלים. הצטרפות לזרם הפרושי מחד ("הרב מבריסק") ולזרם "המעשי" שתבטא בין השאר באמנות ופיסול מסורתי, לימוד בבית ספר לבנות בירושלים, והשתתפות בבניין בתי כנסת ומאה שערים. התפתחות המסחר, הספנות, המשפט, הרפואה בארץ וכולי.
עליות המשפחה לארץ ישראל

הנצר הראשון של המשפחה, שעלה לארץ מסלונים שבבלארוס בשנת 1810, היה לייב חסיד שעלה במסגרת השיירה הראשונה של עליית תלמידי הגר"א. לייב חסיד עלה לארץ עם אשתו ובתו רבקה, לאחר ששידך את בנו בנימין בחו"ל, והתיישב בצפת. הוא לא האריך ימים ונפטר בגיל 36.
בתו, רבקה, הייתה אם הרב משה אליעזר דן רלב"ג, ה"צבר" הראשון של עדת הפרושים בירושלים.
אברהם בן יעקב דיסקין, שכונה בשם אברהם ש"ץ-יניווער (על שום שלמד חזנות ביאנוב), עלה לירושלים בשנת 1853 עם שני בניו, משה יהושע יאניווער ושלמה שמחה יאניווער, והתמנה חזן בבית הכנסת החורבה.
יהושע לייב דיסקין - הרבי מבריסק הידוע בכינויו מהרי"ל דיסקין, נכדו של לייב חסיד, מבנו בנימין, עלה לארץ בשנת 1877 והפך מיד למנהיג עדת הפרושים. הקים את בית היתומים דיסקין ואת ישיבת אוהל משה. היה נשוי לשרה סוניה דיסקין.
צאצאים וקישורים ידועים

שלמה שמחה דיסקין-יאניווער, נולד בשנת 1846 בהורדנה ועלה כאמור עם אביו בשנת 1853. שלמה שמחה היה אמן כישרוני ועסק בפיסול, יציקה, יצירת שופרות, ציור ורקמה – כל אלה ברוח הדת. ספלים שפיסל ניתנו על ידי ראשי הקהילה היהודית לקיסר פרנץ יוזף, שביקר בירושלים בשנת 1869. בין שאר עיסוקיו עזר בבניין בית הכנסת החורבה, והיה בין מייסדי שכונת מאה שערים. נולדו לו כ-22 ילדים.
משה יהושע דיסקין-יאניווער, היה מלמד בבית הכנסת מנחם ציון והתחתן עם בתה של מנהלת בית הספר לבנות שהקים משה מונטיפיורי בירושלים (צאצאיו שש בנות ובן).
פרופסור מרדכי דיסקין 1928-2007. היה פרופסור למדעי המים. כתב עשרות מאמרים וספרים בנושא והיה מרצה בטכניון.
יובל דיסקין, ראש השב"כ[דרוש מקור]
משפחת כספי[ דרוש מקור]
מיכאל כספי
רם כספי
אוריאל כספי
משפחת זק"ש
הרב חיים יהוסף רלב"ג - ממייסדי הכשרות באמריקה ומייסד כשרות משולש K
לקריאה נוספת

ספר עמוד אש, יוסף שיינברגר, תשי"ד
חרש והמסגר בירושלים,  פנחס גראייבסקי, 1927
מאה שנה למאה שערים
A Dictionary of Jewish Surnames from the Russian Empire, אלכס ביידר, הוצאת אבותינו 1993
משפחת דובינשטיין

| --- | --- |
 מבוסס על:  דובי ברנשטיין 
 סוגה:  סדרת אנימציה לילדים
 יוצרים:  סטאן ויאן ברנשטיין (אנ')
 מדבבים בעברית:  תובל שפיר, נועה פלדמן, יואב בר לב, עדי קוזלובסקי, אבי טרמין, איטן גרינברג, אפי בן ישראל, דור סרוגו, יובל בריג, רוברט הניג, יעל יעקב, רועי ניב, תומר פרי, תימור שפיר, אייר שפיר
 ארץ מקור:  קנדה קנדה הונג קונג הונג קונג
 שפות:  אנגלית 
 מספר עונות:  3
 מספר פרקים:  40
 תוכנית מקור:  דובי דווידוב
 הפקה
 חברת הפקה:  Nelvana 
 הפצה:  Nelvana 
 אורך פרק:  30 דקות
 שידור
 רשת שידור:  PBS Kids
 רשת שידור בישראל:  ערוץ הופ!
 תקופת שידור מקורית:  6 בינואר 2003 – 13 בינואר 2005
 קישורים חיצוניים
 www.berenstainbears.com
 דף התוכנית ב-IMDb
 
משפחת דובינשטיין (באנגלית: The Berenstain Bears) היא סדרת אנימציה קנדית-סינית לילדים המבוססת על סדרת ספרי הילדים "דובי ברנשטיין" מאת סטאן ויאן ברנשטיין.
הסדרה שודרה במקור ב-6 בינואר 2003 בערוץ PBS Kids. בישראל הסדרה שודרה בשנת 2009 בערוץ הופ!. הסדרה היא בת 3 עונות ו-137 פרקים באורך 30 דקות.
זוהי הסדרה השנייה המבוססת על סדרת הספרים "דובי ברנשטיין", לאחר הסדרה "דובי דווידוב".
עלילה

משפחת דובינשטיין הם דובים אנתרופומורפיים, אשר פותרים הרבה בעיות בדרך המיוחדת שלהם בחיי היום-יום.
דמויות ומדבבים

במאית הדיבוב בעברית הייתה אפי בן ישראל, ומפיקת הדיבוב הייתה ענבר שטגר עזרא.
| שם הדמות | שם המדבב/ת בעברית |
| --- | --- |
אח דוב: תובל שפיר
אחות דוב: נועה פלדמן
אבא דוב: יואב בר לב
אמא דוב / דמויות שונות: עדי קוזלובסקי
החקלאי בן / מר ניסים / דמויות שונות: אבי טרמין
גבוה מידי / דמויות שונות: איטן גרינברג
דמויות שונות: אפי בן ישראל
דמויות שונות: דור סרוגו
בועז: יובל בריג
סבא / דמויות שונות: רוברט הניג
סבתא: יעל יעקב
דמויות שונות: רועי ניב
דמויות שונות: תומר פרי
מירי / דמויות שונות: תימור שפיר
דמויות שונות: אייר שפיר
שידור

| עונה | עונה | פרקים | פרקים | שודרה לראשונה (קנדה)> הפרק הראשון | שודרה לראשונה (קנדה)> הפרק האחרון |
| --- | --- | --- | --- | --- | --- |
|  | 1 | 13 | 13 | 6 בינואר 2003 | 15 בפברואר 2003 |
|  | 2 | 13 | 13 | 14 ביולי 2003 | 23 באוגוסט 2003 |
|  | 3 | 14 | 14 | 17 בנובמבר 2004 | 13 בינואר 2005 |
מקושהוטיקה

מקושהוטיקה (בהונגרית: Makkoshotyka) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית מקושהוטיקה קטנה משמעותית מ-964 תושבים בשנת 1990 עד 810 תושבים בשנת 2019 (ירידה של כ-16%).
במקושהוטיקה חיו מעט יהודים לתקופת זמן מוגבלת.
| שנה | כמות יהודים | כלל האוכלוסייה |
| --- | --- | --- |
| 1840 | 54 |  |
| 1880 | 23 | 281 |
| 1910 | 11 |  |
| 1920 | 6 |  |
| 1930 | 4 |  |
| 1941 | 0 | 874 |
נאו-טקטוניקה
ראו גם

טקטוניקת הלוחות
רעידות אדמה באזור הלבנט
גאומורפולוגיה
ביאורים

↑  התנועה נקראת שמאלית, כי בכל מקום שהצופה עומד על אחד משני הלוחות, הלוח שמולו נע שמאלה. בהעתק סן אנדריאס שבקליפורניה התנועה היא ימנית עם הסבר דומה.
↑  בהעתק תנועה אופקית ימנית המצב הפוך. התעקמות שמאלה תביא ללחיצה והתרוממות בגינה, והתעקמות ימינה תביא למתיחה ולהיווצרות בקע.
↑  חלקן שימשו התיישבות פרה-היסטורית שהייתה נוחה להגנה, והפכו לתילים ארכאולוגיים.
הערות שוליים

↑  Margaret Anne Winslow (Ed.), 1986. Neotectonics -  An International Journal of Crustal Dynamics, Vol. 1, Editorial.
↑  Obruchev, Vladimir Afanasievich, Encyclopedia . Com
↑  Eduard A. Koster 2005. The Physical Geography of Western Europe. Ch. 2
↑  Neotectonics, University of Nevada. Reno - Center for Neotectonic Studies
1 2 3  Ariel Heimann and Hagai Ron, 1987., Young faults in the Hula Pull-Apart Basin, central Dead Sea Transform, Tectonophysics, 141, pp. 117-124, 1987
↑  גאופרוספקט, 2017, סקר גיאולוגי וסיכונים סיסמיים - פלח 1 צפון אילת, באתר משרד הבינוי והשיכון, עמ' 26 - 27
נאו-דרוויניזם

נאו-דרוויניזם הוא מונח המשמש לציון רעיונות מסוימים לגבי מנגנון האבולוציה אשר פותחו מתוך תורת האבולוציה באמצעות ברירה טבעית שניסח דרווין. רעיונות אלו הופרדו מתאוריית הפנגנזה של דרווין, אשר הניחה מקור למרקי של שינוי הדורש תורשה "ממוזגת" (למשל, מפרח אדום ופרח לבן ייווצר בהכרח פרח ורוד), והופרכה זה מכבר.
קישורים חיצוניים (אנגלית)

The Variation of Animals and Plants Under Domestication
Challenges to neo-Darwinism - Stephen Jay Gould at the Internet Archive
Neodarwinism - Richard Dawkins
ראו גם

הסינתזה האבולוציונית המודרנית - תורה אבולוציונית מאוחרת יותר, המקובלת היום.
הערות שוליים

↑  Kutschera U, Niklas KJ (2004). "The modern theory of biological evolution: an expanded synthesis". Naturwissenschaften. 91 (6): 255–76. doi:10.1007/s00114-004-0515-y. PMID 15241603.
| --- | --- |
בקרת זהויות :  NKC: ph1079520 
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
מקורית אמריקנית

| מקורית אמריקנית |
| --- | --- |
מקורית אמריקנית מקורית אמריקנית
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: תרופודה
משפחה:: מקוריתיים
סוג:: Nycticryphes
מין:: מקורית אמריקנית
שם מדעי
 Nycticryphes semicollaris ‏וייו, 1816
תחום תפוצה


מקורית אמריקנית (שם מדעי: Nycticryphes semicollaris) היא מין של עוף מים ממשפחת המקוריתיים החיה באמריקה הדרומית, והיא העוף היחיד בסוגו והמין היחיד במשפחה שאינו שייך לסוג רוסטרטולה.
תיאור

המקורית מגיעה לאורך 19 עד 23 סנטימטרים ולמשקל 65 עד 86 גרם בממוצע. בניגוד לקרובי משפחתה היא חסרת דו-צורתיות זוויגית, והזכרים והנקבות בעלי גוני ראש וחזה בצבע חום-כהה, מקור כתום דק וארוך והגב אפור-חום כהה כשהבטן והצידיים לבנים. הרגליים ארוכות ובהירות ובעלות קרומי שחייה. היא קוראת בקריאות חרישיות יחסית בינות לצמחיית הביצות.
המקורית חיה לאורך גדות מים וביצות, גדות נהר או באחו מוצף מדרום ברזיל, פרגוואי, אורוגוואי ועד לצ'ילה וארגנטינה. לרוב היא פעילה לבדה או בזוגות אך גם בקבוצות קטנות. היא מדשדשת בביצות בעזרת מקורה ומחפשת חרקים, רכיכות, תולעים וזרעים במים וחוטפת אותם בעזרת המקור הדק והארוך.
מין זה הוא מונוגמי וזוג הורים מטפלים יחד באפרוחיהם. הם מקננים על קרקע רדודה בקרבת המים מקן עשוי צמחייה והנקבה מטילה 2 עד 3 ביצים. המקורית נוהגת להתרבות בקבוצה קולוניאלית, מה שתורם להרחקת טורפים מהביצים.
הערות שוליים

↑  מקורית אמריקנית באתר הרשימה האדומה של IUCN
מריו פטרקוביץ'

| --- | --- |
אין תמונה חופשית
 לידה:  8 ביולי 1972 (בן 52) ביילובאר, קרואטיה 
 מדינה:  קרואטיה קרואטיה
 תקופת הפעילות:  מ-1994
 פרופיל ב-IMDb
 
מריו פטרקוביץ' (בקרואטית: Mario Petreković; נולד ב-8 ביולי 1972) הוא שחקן ומנחה טלוויזיה קרואטי. זוכה העונה הראשונה של Tvoje lice zvuči poznato.‏
פטרקוביץ' נולד בבילובר, והחל לעבוד כחשמלאי רכב לאחר לימודיו. לאורך תקופה מסוימת חי בשוודיה ובממלכה המאוחדת. הוא התמקצע במספר רב של תחומים כמו כושר גופני, מכירת מכונת פוקר ואימוני טאקוונדו. אולם לאחר אימון אחד נפצע בברך, ועבר ניתוח חמש פעמים. בשנת 1994 החל לעבוד ברדיו Bjelovar-Bilogor. מאוחר יותר הוקרנה התוכנית בטלוויזיה המקומית NetT. ב-9 בדצמבר 2022 נחשף כי פטרקוביץ' עתיד להשתתף בקדם הקרואטי לאירוויזיון 2023 עם השיר "Putovanje" בהשתתפות טופ אוף דה פופס. הם הגיעו למקום העשירי עם 33 נקודות.
פילמוגרפיה > סרטי קולנוע

| שנה | סרט | תפקיד | הערות |
| --- | --- | --- | --- |
| 2014 | Asterix: The Land of the Gods | אסטריקס | גרסה קרואטית |
| 2010 | Despicable Me | המיניונים | גרסה קרואטית |
פילמוגרפיה > סדרות טלוויזיה

| שנה | סדרה | תפקיד | הערות |
| --- | --- | --- | --- |
| 2014 | Tvoje lice zvuči poznato | מתחרה | זכייה |
| 2013 | Stipe u gostima | ז'אץ | פרק: "Francuzi" |
| 2011 | Stipe u gostima | מנחה טלוויזיה | פרק: "Nagradna igra" |
| 2010 | Periferija city | מנחה טלוויזיה | פרק: "Trnje I zvijezde" |
| 2007 | A Mess in the House | עצמו | פרק: "Život piše romane" |
הערות שוליים

↑  "Mario Petreković pobjednik je showa Tvoje lice zuči poznato" (בקרואטית). 24 sata. 2014-12-21. נבדק ב-2015-01-04.
↑  Granger, Anthony (9 בדצמבר 2022). "Croatia: Dora 2023 Participants Announced". eurovoix. נבדק ב-5 בינואר 2023. {{cite web}}:  (עזרה)
↑  Gru Kako je ukrao mjesec at zena.hr (in Croatian)
| --- | --- |
בקרת זהויות :  MusicBrainz: 2d6a1774-4960-4f00-ba03-641bdc467003  VIAF: 533152636216920052861   WorldCat (עם VIAF): 533152636216920052861
מקלט הראם הלבן

מקלט הראם הלבן (בערבית: محمية المها العربي) היה אתר מורשת עולמית בשטח המדברי ולאורך הגבעות שלחוף האוקיינוס ההודי במרכזה של עומאן, אשר נועד להעניק הגנה לחי באזור, ובמיוחד לראם הלבן. האתר השתרע על-פני שטח של 27,500 קמ"ר במרכזה של עומאן, הוא הוכרז כאתר מורשת עולמית בשנת 1994 וההכרזה בוטלה בשנת 2007.
בשנת 1972 הוכחד הראם הלבן מהאזור, ומאז התקיים בעולם כולו בתנאי שבי בלבד. בשנת 1982 הובאו לעומאן עשרה זוגות של ראם לבן מארצות הברית. מספר הפרטים עלה ל-33 בשנת 1986 ול-161 ב-1993, וזאת למרות שהאזור לא זכה להגנה בחוק (בשנת 1979 ניתן צו מלכותי, אשר איפשר את ייסודם של פארקים לאומיים ושמורות טבע, אך הדבר לא קרה). מיני בעלי חיים נוספים שהאזור משמש להם כבית גידול טבעי הם היעל הנובי, גירית הדבש, קרקל, הצבי הערבי וחוברת מקווין, ולחלקם נשקף איום. בשנת 1994 הוכרז האזור כאתר מורשת עולמית.
בשנת 2004 נודע לארגון אונסק"ו כי עומאן מתכוונת להקטין את שטח האזור המוכרז. פניות אל המדינה למסור מידע ודיווחים בעניין האתר לא נענו, או לא נענו באופן מספק, ולבסוף הסתבר כי המדינה החליטה באופן חד-צדדי לצמצמם את שטח המקלט ב-90%, כך שישתרע על פני 2,824 קמ"ר בלבד. במקום החלו עבודות פיתוח לשאיבת נפט וגז טבעי, הוא נחשף לציד בלתי חוקי ולתנועת כלי רכב עבירים, ולמינים המוגנים קמה תחרות בדמות מרעה יתר של גמלים ועיזים. בבדיקות שנערכו בשנת 2007 הסתבר כי אוכלוסיית הראם הלבן באזור התדלדלה מ-450 ל-65 פריטים בלבד, ונותרו בו רק ארבעה זוגות כשירים להזדווגות. גם אוכלוסיות החוברה המדברית והצבי הערבי הצטמצמו. ממשלת עומאן הביעה את הסכמתה לביטול ההכרזה וכך היה. מקלט הראם הלבן היה התקדים הראשון להסרת אתר מורשת עולמית מהרשימה.
הערות שוליים

↑  World Heritage Committee Thirty first Session
↑  החלטת אונסק"ו
משילות

משילות (באנגלית: Governance) היא צורות שונות של דפוסי שליטה או פרקטיקות שלטוניות; משילות היא היכולת של הגוף השולט לקבוע ולאכוף נהלים או חוקים ונורמות ולספק שירותים.
התפתחות המושג

היסטוריונים מייחסים את מקורותיו של המונח "משילות" לימי הביניים, כאשר הוא תיאר את האופן שבו הכוח הפיאודלי היה מאורגן. המונח עצמו נשכח עד המאה העשרים והכלכלן רונלד קוז השמיש את המושג. השימוש העכשווי הראשון במושג היה בעיקר בתחום מינהל העסקים כחלק מהתפתחות תחום הממשל התאגידי הבנק העולמי החל להשתמש במונח בשנות התשעים של המאה הקודמת ביחס למדינות: "...האופן שבו מופעלת הסמכות לניהול המשאבים הכלכליים והחברתיים של מדינה עבור התפתחותה.
חוקרים רבים ממדעי החברה החלו להתעניין במושג משילות בתגובה לרפורמות נאו-ליברליות במגזר הציבורי. חוקרים נאו-ליברלים מפרשים משילות במונחים של התיעלות שנלקחו מהמזגר הפרטי למגזר הציבורי. הניאו ליברלים טענו שהמדינה לא צריכה לספק שירותים בעצמה אלא לפתח מערכת יזמית המבוססת על תחרות ושווקים. "פחות ממשלה" ו"יותר משילות" היא סיסמה נאו-ליברלית המסכמת את התפיסה. חוקרים מהגישה המוסדית מגדירים ממשל כרשתות בין-ארגוניות המתארגנות בעצמן. משילות נתפסת כמערכת מורכבת של מוסדות וקשרים מוסדיים המוגדרים על ידי תפקידם או מיקומם החברתי. Postfoundationalists רואים משילות דרך תרבות, תוך התייחסות לשפה, למשמעויות או לאמונות
הפילוסוף הבריטי, מארק בביר (Mark Bevir) הגדיר את המושג משילות כתהליכי שליטה, בין אם מתבצעים על ידי ממשלה, שוק או רשת, בין אם על במשפחה, שבט, ארגון פורמלי או בלתי פורמלי, או טריטוריה, ובין אם באמצעות חוקים, נורמות, סמכות או שפה. משילות אינה מחייבת היררכיה
התפתחות המושג > בין ממשל למשילות

משילות עוסקת בביצוע, או במה באופן מסורתי נחשב בתחום המינהל הציבורי, בניגוד לפוליטיקה. משטר סמכותני יכול להיות מנוהל היטב, בדיוק כפי שמשטר דמוקרטי יכול להיות מנוהל בצורה גרועה ולהפך.
משילות שונה מממשל הן אמפירית והן תיאורתית. ברמה התיאורית, משילות הן פעולות השליטה. אלו מכלול הפעולות שממשלה עושה עבור ועל אזרחיה. בחברות וארגונים אלו התהליכים שנעשים ביחס לעובדים או חברים. בשעה שממשלה קשורה למוסדות פוליטיים, משילות מתייחסת לתהליך השליטה, היכן שהוא מתרחש.
ברמת האמפירית, משילות מתייחסת לשינויים בארגוניים ציבוריים שקרו מאז שנות השמונים של המאה הקודמת. ממשלות נשענות על הסקטור הציבורי וההתנדבותי לאספקת וניהול שירותים. הצטרפותם של ארגונים גלובליים הרחיבה את מרחב המשילות.
משילות במדינות דמוקרטיות

ישר טרוורדי וחוקרים נוספים בדקו את הקשר בין התנהלות דמוקרטית מדינות לבין משילות. החוקרים מראים כי בדמוקרטיה אלקטורלית (מדינות בהם מתקיימות בחירות ואף יש מפלגות אופוזיציה שיש להן סיכוי לזכות בבחירות, אך חסרים בהן המוסדות של חברה ליברלית) רמת המשילות אינה גבוהה. בדמוקרטיה ליברלית ניתן למצוא רמת משילות גבוהה יותר, שמובילה לכידות חברתית ושגשוג כלכלי.
מדדי משילות

החל מ-1996 ועד היום מודד הבנק העולמי משילות ב-200 מדינות באמצעות מדדי משילות עולמיים (Worldwide Governance Indicators). מדדי המשילות כוללים את מהמרכיבים הבאים: התבטאות ואחריות (השתתפות האזרחים בבחירות וחופש הביטוי, תקשורת חופשית וחופש ההתאגדות), יציבות פוליטית והיעדר אלימות, יעילות ממשלתית (איכות השירות הציבורי), איכות רגולטורית (הטמעת מדיניות ורגולציה לטיפוח הסקטור הפרטי), שלטון החוק ופיקוח ומניעה של שחיתות. המדד מתפרסם אחת לשנה או שנתיים באתר ייעודי.